9.  การจัดการ

  (1) โครงสร้างการจัดการ

[]

โครงสร้างการจัดการของบริษัทฯประกอบด้วยคณะกรรมการบริษัทฯ คณะกรรมการตรวจสอบ
และคณะกรรมการบริหารดังรายละเอียดต่อไปนี้

คณะกรรมการบริษัทฯ

ตามข้อบังคับของบริษัทฯ คณะกรรมการบริษัทฯ ประกอบด้วยกรรมการ 5-10 คน
คณะกรรมการ-บริษัทฯ มีอำนาจและหน้าที่ในการจัดการบริษัทฯ ให้เป็นไปตามวัตถุประสงค์ข้อบังคับ
และมติของที่ประชุมผู้ถือหุ้น

คณะกรรมการบริษัทฯประกอบด้วย

1. นายกัว เปก ลอง ประธานกรรมการ

2. นายเชิดพันธ์ บุลสุข รองประธานกรรมการ

3. นายสุเมธ ตันธุวนิตย์ กรรมการผู้จัดการ

4. นายสุวัฒน์ ตันธุวนิตย์ กรรมการ

5. นายอมรศักดิ์ นพรัมภา กรรมการ

6. นางสุนทรา เอี่ยมสุรีย์ กรรมการ

7. นางสาวตวงรัตน์ กีรติบุตร กรรมการ

8. นายเฉลียว พิศลยบุตร กรรมการและเลขานุการคณะกรรมการ

โดยมีนายสุเมธ ตันธุวนิตย์ นายสุวัฒน์ ตันธุวนิตย์ และนายเฉลียว พิศลยบุตร
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท หรือ นายสุเมธ
ตันธุวนิตย์ หรือ นายสุวัฒน์ ตันธุวนิตย์ หรือ นายเฉลียว พิศลยบุตร
ลงลายมือชื่อร่วมกับกรรมการอื่นอีกหนึ่งคนและประทับตราสำคัญของบริษัท
อำนาจหน้าที่เป็นไปตามกฎหมายประมวลแพ่งและพาณิชย์ และ พระราชบัญญัติบริษัทมหาชนจำกัด
พ.ศ. 2535

ในบางกรณี
คณะกรรมการบริษัทฯมอบอำนาจให้ผู้บริหารหรือพนักงานไปดำเนินการโดยอาศัยมติจากที่ประชุมคณะกรรมการบริษัทฯซึ่งมีกรรมการตรวจสอบร่วมประชุมอยู่ด้วย
การมอบอำนาจนั้นจะกำหนดขอบเขตหน้าที่ไว้ชัดเจน ในบางกรณีมีการกำหนดวงเงินให้
ดังนั้นผู้รับมอบอำนาจไม่สามารถทำรายการที่อาจก่อให้เกิดความขัดแย้งผลประโยชน์ได้

บริษัทฯไม่มีตำแหน่งเลขานุการบริษัทฯ โดยปกติฝ่ายการเงินจะเป็นผู้ดูแลนักลงทุน ในกรณีที่ต้องการ
ข้อมูลของบริษัทฯและบริษัทย่อย

คณะกรรมการตรวจสอบ

เมื่อเดือนกุมภาพันธ์ 2542 คณะกรรมการบริษัทฯได้แต่งตั้งคณะกรรมการตรวจสอบ 3 ท่าน
ตามประกาศของตลาดหลักทรัพย์แห่งประเทศไทย ได้แก่

1. นางสุนทรา เอี่ยมสุรีย์ ประธานกรรมการตรวจสอบ

2. นายอมรศักดิ์ นพรัมภา กรรมการตรวจสอบ

3. นางสาวตวงรัตน์ กีรติบุตร กรรมการตรวจสอบ

กฎบัตรของคณะกรรมการตรวจสอบมีดังนี้

(1) คุณสมบัติของคณะกรรมการตรวจสอบ (Audit Committee)

คณะกรรมการบริษัทพิจารณาแต่งตั้งกรรมการตรวจสอบจากคณะกรรมการบริษัทจำนวน 3 คน
ซึ่งเป็นกรรมการอิสระในคณะกรรมการบริษัท ซึ่งมีความเป็นอิสระจากการบริหารงานของบริษัท
กล่าวคือ

1.1 มีความอิสระไม่ว่าโดยทางตรงหรือทางอ้อม ทั้งในด้านการเงินและการบริหารงานของบริษัท
หรือ บริษัทย่อย หรือ บริษัทร่วม หรือผู้ถือหุ้นรายใหญ่ของบริษัท

1.2 ต้องไม่เป็นผู้ที่เกี่ยวข้อง ญาติสนิทของกรรมการบริหาร ผู้บริหาร
หรือตัวแทนรักษาผลประโยชน์ของกรรมการ ผู้ถือหุ้นรายใหญ่

1.3 คณะกรรมการตรวจสอบทั้งคณะต้องมีความอิสระ ปราศจากความสัมพันธ์ใด ๆ
ที่จะแทรกแซงการใช้ดุลยพินิจอย่างเป็นอิสระในฐานะกรรมการ

1.4 คณะกรรมการตรวจสอบมีวาระการดำรงตำแหน่งคราวละไม่เกิน 3 ปี

(2) ขอบเขตและอำนาจหน้าที่

2.1 คณะกรรมการตรวจสอบมีหน้าที่กำกับดูแลการดำเนินงานของบริษัท
ให้เกิดความชัดเจนในด้านการบริหารด้วยความซื่อสัตย์สุจริต
ความรับผิดชอบของกรรมการบริหารหรือผู้บริหาร อันจะพึงมีต่อผู้ถือหุ้นของบริษัท
ตลอดจนดำเนินการให้เป็นที่มั่นใจว่า กรรมการบริหารและผู้บริหารของบริษัท
ได้บริหารกิจการตามนโยบายของคณะ กรรมการบริษัท อย่างถูกต้องครบถ้วน มีมาตรฐาน

2.2 กำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ รวมทั้งกฎหมายอื่น ๆ
ที่เกี่ยวข้องกับธุรกิจของบริษัท

2.3 สร้างความมั่นใจว่าบริษัทมีกระบวนการรายงานทางการเงินที่มีประสิทธิผล
และมีระบบการจัดการความเสี่ยงที่สามารถบ่งชี้และควบคุมความเสี่ยง
และมีระบบการตรวจการสอบทานความเสี่ยงทางธุรกิจและการเงินที่อาจเกิดขึ้น

2.4 ตรวจสอบและสอบทานงบการเงินทุกไตรมาสและประจำปี ร่วมกับผู้ตรวจสอบบัญชีภายนอก
คณะผู้ตรวจสอบภายใน รายงานผู้สอบบัญชี หมายเหตุประกอบงบการเงิน
ตลอดจนข้อสังเกตและข้อเสนอแนะเพิ่มเติม
เกี่ยวกับแผนการตรวจสอบตามมาตรฐานการตรวจสอบบัญชีทั่วไป
ที่คณะกรรมการตรวจสอบจะทำความเข้าใจ หรือ สื่อกับผู้ตรวจสอบบัญชีภายนอก
ก่อนที่จะเสนอให้คณะกรรมการบริษัท ผู้ถือหุ้น พิจารณาอนุมัติงบการเงินนั้น
เพื่อส่งให้ตลาดหลักทรัพย์ต่อไปตามกำหนด

2.5 กำกับดูแลให้บริษัทมีระบบการตรวจสอบภายในและการควบคุมภายในให้เหมาะสม
และมีประสิทธิภาพ โดยการสอบทานร่วมกับผู้ตรวจสอบอิสระภายนอก และคณะผู้ตรวจสอบภายใน
ถึงความเพียงพอของระบบการตรวจสอบและการควบคุมที่ดี มีความโปร่งใส สุจริต
โดยการเปิดเผยข้อมูลในรายงานการเงินของบริษัท และ บริษัทย่อย ให้มีความถูกต้อง ครบถ้วน
น่าเชื่อถือได้

2.6 พิจารณาทบทวนแผนงานตรวจสอบภายในประจำปีของบริษัท
รวมทั้งติดตามผลการดำเนินงานตามข้อเสนอแนะที่พิจารณาร่วมกันกับผู้ตรวจสอบภายใน

2.7 ตรวจสอบหลักฐานหากมีข้อสงสัยว่าอาจมีการฝ่าฝืนกฎหมายหรือข้อกำหนดใด ๆ
ของตลาดหลักทรัพย์ หรือหน่วยราชการอื่น ๆ ที่เกี่ยวข้อง
ซึ่งอาจมีผลกระทบต่อฐานะการเงินและผลการดำเนินงานของบริษัทอย่างมีนัยสำคัญ
เสนอฝ่ายบริหารเพื่อสั่งการ

2.8 คณะกรรมการตรวจสอบอาจเชิญ (มีอำนาจ) กรรมการบริหาร ผู้บริหาร
หรือผู้ที่เกี่ยวข้องมาให้ถ้อยคำ หรือข้อมูลอันเป็นประโยชน์ หรือเข้าร่วมประชุม
ตลอดจนเชิญนักกฎหมาย ผู้สอบบัญชีภายนอก และผู้ตรวจสอบภายใน
เข้าร่วมประชุมกับคณะกรรมการตรวจสอบได้

2.9 พิจารณาแต่งตั้งผู้สอบบัญชีภายนอกของบริษัท
กำหนดค่าบริการสอบบัญชีประจำปีต่อคณะกรรมการบริษัท
เพื่อประกอบความเห็นเสนอต่อที่ประชุมผู้ถือหุ้น

(3) การประชุมคณะกรรมการตรวจสอบ.

3.1 ให้มีการประชุมคณะกรรมการตรวจสอบกับคณะผู้ตรวจสอบภายใน เพื่อพิจารณา
และตรวจสอบรายงานงบการเงินประจำเดือน
ปัญหาการบริหารความเสี่ยงที่ปรากฏในรายงานของบริษัทและบริษัทย่อย
ที่ผู้ตรวจสอบภายในจัดทำขึ้นเสนอมาพิจารณาร่วมกันในข้อสรุปรายงานที่เกิดขึ้นกับบริษัทและบริษัทย่อยในรายงานของเดือนนั้น
ๆ รวบรวมเสนอคณะกรรมการบริษัทพร้อมข้อเสนอแนะ

3.2 ให้มีการประชุมคณะกรรมการตรวจสอบ คณะผู้ตรวจสอบภายใน ผู้สอบบัญชีของบริษัท
เป็นปกติทุกไตรมาส โดยกำหนดการประชุมก่อนการประชุมคณะกรรมการบริษัทไม่น้อยกว่า 7 วัน
หรือประธานกรรมการตรวจสอบเชิญประชุมเป็นกรณีพิเศษ เพื่อพิจารณาเรื่องจำเป็นเร่งด่วนอื่น ๆ
ได้ตามแต่จะเห็นสมควร

3.3 กรรมการตรวจสอบที่มีส่วนได้เสียในเรื่องที่พิจารณาใด ไม่มีสิทธิออกเสียงลงมติในเรื่องนั้น ๆ

3.4 การออกเสียงในที่ประชุมคณะกรรมการตรวจสอบ
ให้ถือเอาความเห็นที่เป็นส่วนเสียงข้างมากเป็นสำคัญ โดยประธานไม่มีสิทธิออกเสียงชี้ขาด
ความเห็นของกรรมการตรวจสอบคนอื่นที่มิได้ลงมติด้วย
ให้นำเสนอเป็นความเห็นแย้งต่อคณะกรรมการบริษัท

3.5 คณะกรรมการตรวจสอบควรมีการประชุมกันเองตามที่จำเป็น
และควรประเมินผลการปฏิบัติงานโดยการประเมินตนเองเป็นประจำทุกปีว่าในช่วงที่ผ่านมา
ได้ทำหน้าที่เป็นไปตามที่กำหนดไว้ในกฎบัตร (Charter) ของคณะกรรมการตรวจสอบ

3.6
กรรมการตรวจสอบควรให้เลขานุการคณะกรรมการตรวจสอบจัดทำวาระการประชุมเป็นลายลักษณ์อักษรมีหัวข้อการประชุมครอบคลุมประเด็น
ปัญหาต่าง ๆ อย่างครบถ้วน และมีการบันทึกรายงานการประชุมไว้เป็นหลักฐาน

วาระการดำรงตำแหน่งของคณะกรรมการตรวจสอบ มีดังนี้

คณะกรรมการตรวจสอบ มีวาระการดำรงตำแหน่งวาระละ 3 ปี ในช่วงวาระ 3
ปีดังกล่าวได้รวมถึงการแต่งตั้งเพิ่มและถอดถอนจากกรรมการตรวจสอบ
กรรมการในคณะกรรมการตรวจสอบจะดำรงตำแหน่งตลอดระยะเวลา 3 ปี
ถึงแม้ในการประชุมผู้ถือหุ้นสามัญประจำปีทุกครั้ง
จะมีการคัดเลือกกรรมการจำนวนหนึ่งในสามของคณะกรรมการบริษัทฯให้ออกจากตำแหน่งก็ตาม

  คณะกรรมการบริหารกลุ่ม

คณะกรรมการของบริษัทฯได้แต่งตั้งคณะกรรมการบริหาร ประกอบด้วย

1. นายสุเมธ ตันธุวนิตย์ กรรมการผู้จัดการ

2. นายทัศนัย จันทรางกูร รองกรรมการผู้จัดการ (สนับสนุน)

3. นายเตียว ที เฮียน ผู้อำนวยการอาวุโสฝ่ายการค้า

4. นายสุเทพ ตระนันทสิน ผู้อำนวยการอาวุโสฝ่ายปฏิบัติการกลุ่ม

5. นายกัว ฮอก เอง ผู้อำนวยการอาวุโสฝ่ายพัฒนาธุรกิจภูมิภาคเอเซียตอนเหนือ

6. นางมาร์กาเร็ท เล้า ผู้อำนวยการอาวุโสฝ่ายสารสนเทศและทรัพยากรมนุษย์

7. นายเคนเน็ธ ชิว ผู้อำนวยการอาวุโสฝ่ายการเงินและบัญชี

ให้ดูแลและรับผิดชอบในเรื่องต่อไปนี้

1.  กำหนดนโยบายการจัดการทุกฝ่ายโดยส่วนรวม

2.  อนุมัติงบประมาณรายจ่ายประจำปีของฝ่ายต่าง ๆ

3.  กำหนดนโยบายทางการตลาดและจัดจำหน่าย

4.  กำหนดนโยบายเกี่ยวกับเส้นทางเดินเรือ

5.  กำหนดนโยบายเกี่ยวกับการลงทุน และการซื้อเรือ

6.  กำหนดนโยบายเกี่ยวกับการระดมทุน เช่นการออกหุ้น หุ้นกู้ และ พันธบัตร อื่น ๆ

7.  คัดสรรและแต่งตั้งผู้อำนวยการฝ่ายที่ต้องรับผิดชอบฝ่ายต่าง ๆ ตามนโยบายที่กำหนด

8.  เสนอคณะกรรมการของบริษัทฯเพื่อให้อนุมัตินโยบายและการดำเนินงานที่คณะกรรมการบริการกลุ่มมีความเห็นชอบร่วมกัน

ผู้บริหารของบริษัท อาร์ ซี แอล จำกัด (มหาชน)

คณะผู้บริหารของบริษัทฯ ตามมาตรา 59 ประกอบด้วย

1. นายสุเมธ ตันธุวนิตย์ กรรมการผู้จัดการ

2. นายทัศนัย จันทรางกูร รองกรรมการผู้จัดการกลุ่มฝ่ายสนับสนุน

3. นายเฉลียว พิศลยบุตร หัวหน้าสำนักตรวจสอบภายในอาวุโส

  4. นายพรชัย วิมลรัตน์ ผู้อำนวยการฝ่าย COC

  5. นายปรีชา เที่ยงบูรณธรรม หัวหน้าสำนักตรวจสอบภายใน

6. นายสาครินทร์ สำเภาพล ผู้จัดการทั่วไปฝ่ายบริหารกองเรือ

7. นางสุมาลี ศรีบุญเรือง ผู้จัดการทั่วไปฝ่ายบัญชี

(2) การสรรหากรรมการและผู้บริหาร

ในส่วนของการสรรหากรรมการบริษัทฯนั้น ถือเกณฑ์หนึ่งหุ้นเท่ากับ 1 คะแนนเสียง
ผู้ถือหุ้นสามารถใช้คะแนนเสียงที่มีอยู่เลือกตั้งบุคคลคนเดียว หรือหลายคนเป็นกรรมการก็ได้
บุคคลที่ได้รับคะแนนสูงสุดตามลำดับลงมาจะได้รับเลือกตั้งเป็นกรรมการเท่ากับจำนวนกรรมการที่ต้องการเลือกเป็นแบบ
non-cumulative voting

ในการประชุมผู้ถือหุ้นสามัญประจำปีทุกครั้ง จำนวนหนึ่งในสามของคณะกรรมการบริษัทฯ
ต้องออกจากตำแหน่ง และกรรมการที่ออกจากตำแหน่งสามารถรับเลือกตั้งให้เข้ารับตำแหน่งได้อีก
นอกจากนี้ที่ประชุม ผู้ถือหุ้นอาจจะมีมติให้กรรมการคนใดพ้นจากตำแหน่งก่อนถึงคราวออกตามวาระ
ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่เข้าประชุมและมีสิทธิออกเสียง
และมีหุ้นนับรวมกันได้ไม่น้อยกว่าครึ่งหนึ่งของจำนวนหุ้นที่ถือ
โดยผู้ถือหุ้นที่มาประชุมและมีสิทธิออกเสียง

คณะกรรมการบริษัทฯเป็นผู้แต่งตั้งคณะกรรมการตรวจสอบ ทั้งหมด 3 ท่าน
โดยถือเกณฑ์กรรมการบริษัท 1 คนมีเสียง 1 เสียง กรรมการตรวจสอบที่ได้รับเลือก
ต้องได้รับเสียงจากคณะกรรมการบริษัทฯเกินกว่ากึ่งหนึ่ง
และคณะกรรมการตรวจสอบที่ได้รับเลือกเข้ามา จะเลือกประธานคณะกรรมการตรวจสอบกันเอง

คณะกรรมการบริหารจะประกอบด้วยกรรมการบริหารและผู้บริหารระดับสูงจากบริษัทฯและบริษัทย่อย
ซึ่งไม่ได้คัดสรรจากบุคคลภายนอก โดยมีคุณสุเมธ
ตันธุวนิตย์เป็นประธานคณะกรรมการบริหารดังกล่าว คณะกรรมการบริหารกลุ่ม (Management
Committee) จะเป็นผู้คัดสรรผู้อำนวยการฝ่ายของบริษัทและบริษัทย่อย

(3) ค่าตอบแทนผู้บริหาร

    1.  ค่าตอบแทนที่เป็นตัวเงิน

  (ก) เบี้ยประชุมของกรรมการ 8 คน รวม 4,300,000.00 บาท

  (ข) เงินเดือนและโบนัสของผู้บริหาร 7 คน รวม 12,967,710.00 บาท

  ผู้บริหารทั้ง 7 คนเป็นผู้บริหารของบริษัท อาร์ ซี แอล จำกัด (มหาชน) เท่านั้น

2.  ค่าตอบแทนอื่น ในปี 2544
    บริษัทฯได้จ่ายเงินสมทบเงินกองทุนสำรองเลี้ยงชีพให้กับผู้บริหารรวมจำนวน 457,818 บาท

(4) การกำกับดูแลกิจการ

คณะกรรมการของบริษัทฯได้มีการปฏิบัติตามข้อพึงปฏิบัติที่ดีสำหรับกรรมการบริษัทฯ (Code of Best
Practices) ที่กำหนดโดยตลาดหลักทรัพย์แห่งประเทศไทย
แต่บริษัทฯมิได้มีการแต่งตั้งคณะกรรมการสรรหา
เนื่องจากบริษัทฯได้ใช้มติในที่ประชุมผู้ถือหุ้นในการสรรหา คัดเลือก และแต่งตั้งกรรมการ

(5) การดูแลเรื่องการใช้ข้อมูลภายใน

บริษัทฯมีนโยบายหลักที่ไม่ส่งเสริมให้บุคคลที่เกี่ยวข้อง ผู้บริหาร
และพนักงานของบริษัทฯและบริษัทย่อยและบริษัทร่วมนำข้อมูลภายใน
ที่เกี่ยวข้องกับการดำเนินงานไปเปิดเผยโดยมิชอบ หรือใช้ประโยชน์ส่วนตน
โดยกำหนดเป็นข้อห้ามที่ต้องปฏิบัติตาม
และยังได้เพิ่มข้อกำหนดให้ผู้เกี่ยวข้องกับข้อมูลด้านผลการดำเนินการ รายงานซื้อขายหลักทรัพย์
โดยเฉพาะในช่วง 1 เดือนก่อนงบการเงินจะเผยแพร่ต่อสาธารณชน
ผู้กระทำการอันเป็นการผ่าฝืนจะถือว่ามีความผิดทางวินัยอย่างรุนแรง

(6) บุคลากร

บริษัทฯมีพนักงาน ณ วันที่ 31 ธันวาคม 2544 จำนวน 110 คน ในปี 2544
บริษัทฯได้จ่ายผลตอบแทนให้แก่พนักงานรวมทั้งสิ้น 53,247,038.34 บาท
ซึ่งเป็นผลตอบแทนในรูปเงินเดือนและโบนัส และจ่ายสมทบเงินกองทุนสำรองเลี้ยงชีพอีกจำนวน
1,416,734.50 บาท สำหรับพนักงานของบริษัทฯสามารถแยกออกเป็น 2 สายหลัก ได้แก่
สายการค้า และสายสนับสนุน จำนวนพนักงานในแต่ละสายมีดังนี้

จำนวนพนักงานสายการค้า 64 คน

จำนวนพนักงานสายสนับสนุน 44 คน

นโยบายพัฒนาพนักงาน

การพัฒนาพนักงานทั้งในสายงานหลักและสายงานสนับสนุนจะต้องสอดคล้องกับภารกิจ (Mission
Statement) ของบริษัท ฯ ซึ่งกำหนดวิสัยทัศน์ให้ อาร์ ซี แอล
สามารถดำรงความเป็นสายการเดินเรือชั้นนำประเภทฟีดเดอร์ในภูมิภาคเอเซียและแปซิฟิค
โดยการพัฒนาเทคโนโลยีด้านปฏิบัติการเรือ และสารสนเทศ
ควบคู่ไปกับการพัฒนาคุณภาพการให้บริการ

เพื่อให้สามารถบรรลุภารกิจข้างต้น อาร์ ซี แอล ให้ความสำคัญกับคุณภาพของพนักงาน
นับตั้งแต่การสรรหาพนักงาน
และเมื่อเข้ามาปฏิบัติงานแล้วจะได้รับการพัฒนาทักษะที่เกี่ยวข้องกับหน้าที่ความรับผิดชอบโดยตรง
ซึ่งมีหลายลักษณะ ดังนี้

1.  อบรมหลักสูตรที่เกี่ยวข้องกับธุรกิจโดยตรง เช่น พาณิชย์นาวี , พิธีการนำเข้า-ส่งออก ,
    การขนส่งสิน

ค้า, โลจิสติคส์ , สารสนเทศ จัดโดยสถาบันการศึกษา ฝึกอบรมที่มีมาตรฐาน
เพื่อให้พนักงานระดับต้นและระดับกลางได้รับความรู้ทางทฤษฎีเพิ่มเติม
นำมาผสมผสานกับประสบการณ์จากการทำงานจริง จากนั้น
จะส่งพนักงานไปฝึกงานที่บริษัทย่อยในประเทศสิงคโปร์ ซึ่งเป็นศูนย์ปฏิบัติการ ของกลุ่มอาร์ ซี แอล

2. อบรมหลักสูตรในสายงานสนับสนุนอย่างสม่ำเสมอ
เพื่อให้พนักงานปฏิบัติงานได้ถูกต้องตามกฎเกณฑ์และระเบียบของทางการ เช่น บัญชี การเงิน ภาษี
กฎหมาย แรงงาน กฎระเบียบของ กลต. และตลาดหลักทรัพย์ ฯลฯ ซึ่งบริษัท ฯ
ให้ความสำคัญไม่น้อยไปกว่าการพัฒนาทักษะพนักงานในสายงานหลัก
พนักงานในสายงานสนับสนุนจะได้รับการประเมินศักยภาพที่จะไปฝึกงานที่บริษัทย่อยในประเทศสิงคโปร์เพื่อเตรียมความพร้อมสำหรับความก้าวหน้าในอนาคต

3. จัดให้พนักงานในสายงานหลักและสายงานสนับสนุน เดินทางไปบนเรือของกลุ่มอาร์ ซี แอล
เพื่อศึกษาดูงานด้านปฏิบัติการบนเรือ การขนถ่ายสินค้าที่ท่าเรือซึ่งบริหารงานโดยบริษัทร่วม
อย่างน้อยปีละครั้ง พนักงานจะเห็นภาพที่แท้จริงและเข้าใจลักษณะการประกอบธุรกิจได้ดียิ่งขึ้น

4. เนื่องจากธุรกิจของบริษัท ฯ ครอบคลุมการติดต่องานกับบริษัทย่อยและบริษัทในเครือ
รวมทั้งตัวแทนในต่างประเทศ พนักงานจำเป็นต้องมีทักษะในการติดต่อสื่อสารภาษาต่างประเทศ เช่น
ภาษาอังกฤษ ซึ่งบริษัท ฯ จะเสริมทักษะของพนักงานระดับต้นและระดับกลาง
โดยการจัดอบรมทั้งแบบ in-house ( สำหรับกลุ่มพนักงานที่มีพื้นฐานใกล้เคียงกัน )
และส่งไปอบรมหลักสูตรขั้นสูงที่สถาบันภาษาที่มีชื่อเสียง นอกจากนี้ บริษัท ฯ
ได้เล็งเห็นความสำคัญของภาษาจีน
และมีแผนพัฒนาทักษะของพนักงานเพื่อรองรับการขยายธุรกิจเข้าไปในประเทศจีนด้วย